མི་ འདུག
ཁྱོད་ཀྱང་གཅན་གཟན་གྱིས་བཟའ་གི་རེད་ལ༌ང༌ཡང༌ཉི་མ་འཁྱོལ་བ་མི་འདུག
ལེགས་ཉེས་གང་བྱུང་ཡང་ང་སྐྱིད་སྡུག་མཉམ་མྱོང་བྱེད་དོ་ཞེས་མཉམ་དུ་ཐོན།
ཁོང་གཉིས་དེ་ནས་ཤར་རེར་བསྐྱོད་དེ་རྩྭ་ཆུ་འཛོམས་ས་ཞིག་ཏུ་བསྡད།
བདག་པོ་གཉིས་ཀྱིས་གང་སར་བཙལ་ཡང་གཏན་ནས་མ་རྙེད། དེ་ལྟར་ཟླ་ཤས་
འགྲོ་དུས་བོང་བུ་ཝ་ལ་དེ་ནི་སྒལ་རྨ་དྲག་སྐྱེས་བྱུང་ཞིང་། ལུས་སྟོབས་རྒྱས་པས་
ཤ་ཤེད་ཤིན་ཏུ་བཟང་བ་ཞིག་ཏུ་གྱུར། འོན་ཀྱང་རྐྱང་དཀར་ཁོ་དུས་རྒྱུན་སྦྱིན་
བདག་གིས་གཟན་ཆག་བཟང་པོས་ལག་གསོས་བརྒྱབ་པའི་སྐྱག་ལང་ཤོར་ནས་
ཉིན་རེ་བཞིན་མ་བསྡད་པཪ་ཤ་སྐམ༌ལྤགས༌སྐམ༌དུ༌གྱུར༌ནས༌མཐར་རུས་པ་
ལྤགས་བཏུམས་སུ་སོང༌། ཡང་ཝ་ལ་སེམས་ཀྱིས་མ་བཟོད་པར་གྲོགས་པོ་ཁྱོད་
རང་ངེས་པར་དུ་ཕྱིག་ལོག་གྱིས་ཤིག ཁྱེད་ལ་སྦྱིན་བདག་བཟང་པོ་འདི་འདྲ་ཡོད་
བཞིན་དུ་རང་སྡུག་རང་གིས་མ་ཉོ། ང༌ནི༌ལོག༌ན༌བདག༌པོས༌སྔར་ལས་ལྡབ་
འགྱུར་གྱིས་སྡུག་ལས་གཏོང་རྒྱུར་ཐེ་ཚོམ་མེད་ཅེས་བརྗོད། དེར་རྐྱང་དཀར་གྱིས་
ཁྱོད་བཞག་ནས་གཏན་ནས་མི་འགྲོ་ཞེས་ཟེར། ཝ་ལས་འོ་ན་ང་གཉིས་མཉམ་དུ་
ལོག་འགྲོ་ཞེས་བརྗོད། རྐྱང་དཀར་ན་རེ་མཉམ་དུ་ལོག་ན་ཁྱོད་སླར་ཡང་དམྱལ་
ཁམས་སུ་ལྷུང་རྒྱུ་རང་རེད་ཅེས་ཟེར། ཝ་ལས་སྐྱོན་མེད་ངའི་གཟུགས་པོ་ལེགས་
-116-

སུ་ཕྱིན་ཡོད་ལ་སྒལ་པ་ཡང་དྲག་སྐྱེས་བྱུང་བ་དཀའ་བར་མི་སྐྲག་ཅེས་བཤད།
རྐྱང༌དཀར༌གྱིས༌མི༌འགྲིག ཁྱོད༌སྔར༌ལས༌ལྡབ༌འགྱུར༌གྱི༌སྡུག༌པོ༌མྱོང༌ནས་གང་
ཡོང་ཞེས་པ་སོགས་ཕན་ཚུན་གླེང་བས་མཐར་སྔ་འཕྲོ་རྐྱང་དཀར་ལོག་རྒྱུ་བྱས།
ཟླ་བ་གཅིག་ནས་རྐྱང་དཀར་ཝ་ལར་བལྟ་བར་ཡོང་རྒྱུའི་ཁ་དན་བྱས་ནས་ལོག་གོ
རྐྱང་དཀར་ནང་དུ་སླེབས་རྗེས་བདག་པོས་ཁྱོད་གང་དུ་འཁྱམས་པ་ཡིན། ངས་
ལས་མེད་པར་ལྟོ་ཞིམ་པོ་དེ་འདྲ་བྱིན་ཡང་ད་དུང་ཁྱོད་འཁྱམས་ཀྱི་ཡོད་ན་ངས་ཝ་
ལའི་སྦྱིན་བདག་ལ་བཙོང་ཐག་ཆོད་ཡིན་ཞེས་བརྗོད། རྐྱང་དཀར་སྐྲག་ཐག་ཆོད་
ནས་ང་མ་བཙོང་རོགས་ངས་སྦྱིན་བདག་ཁྱེད་ཀྱི་ཞབས་ཕྱི་ཧུར་བརྩོན་ངང་ཞུས་
ཆོག ཉེ༌ལམ༌ཟླ་ཤས༌རིང༌ང༌དང༌ཝ༌ལ༌སྐྱེས༌པ༌གཞོན༌པ༌ཞིག༌གིས༌བཙན་ཁྲིད་
བྱས་ནས་སྡུག་ལས་མང་པོ་བཏང་བྱུང་། ཁྱེད་རང་ངའི་མདོག་ལ་གཟིགས་དང་།
ཝ༌ལ༌ཁོ༌ནི༌ཤི༌སོང༌ང༌རང༌མ༌ཤི༌ཙམ༌བྱུང་ཡང་སྦྱིན་བདག་དྲན་དྲགས་པ་དང་།
ངལ་དུབ་གཉིས་མནར་གྱིས་ལས་ཀ་མ་འཕེར་སྟབས་མི་དེས་གཞི་ནས་གཡུགས་
བྱུང་། ད་གཟོད་ཁྱར་ཁྱོར་ངང་སྦྱིན་བདག་གི་སར་ལོག་ཡོང་བ་ཡིན་ཞེས་བརྗོད།
སྦྱིན་བདག་ཡིད་ཆེས་ནས་གཤེ་གཤེ་མ་བཏང་བར་སྔར་བཞིན་གསོས། ཉིན་ཞིག་
ཁྱིམ་མཚེས་ཝ་ལའི་བདག་པོ་ཡོང་ནས་རྐྱང་དཀར་ལ་ཝ་ལ་མཐོང་བྱུང་ངམ་ཞེས་
དྲིས། རྐྱང་དཀར་གྱིས་ཝ་ལ་ང་གཉིས་མི་ཞིག་གིས་བཙན་ཁྲིད་བྱས་རྗེས་ཝ་ལ་
ཤི་སོང་ཞེས་བརྗོད་ནས་བདག་པོ་སེམས་ཐག་ཆོད། ཝ་ལ་ཁོ་ཤ་ཤེད་ཇེ་བཟང་དུ་
ཕྱིན་ནས་ཉིན་ཞིག་ནགས་གསེབ་ཅིག་ཏུ་ཨོང་ཨོང་ཞེས་སྐད་ཧ་ཅང་ཆེན་པོ་ཞིག་
བརྒྱབ་པས་རི་ཀླུང་ཀུན་ཏུ་བྲག་ཆ་འཁོར་བ་དང་། གཅན་གཟན་དང་། རི་དྭགས་
ཚང་མ་སྐྲག་ཐག་ཆོད་ནས་བྲོས། གཅན་གཟན་ཚོའི་སེམས་ལ་དེ་ནི་རི་དྭགས་ཀྱི་
-117-

ལྷ་སའི་དམངས་ཁྲོད་སྒྲུང་གཏམ།
4
རྒྱལ་པོ་སེང་གེ་ཡིན་པ་ཐག་གིས་ཆོད། ཁ་རྒྱུན་དུ་སེང་གེའི་སྐད་ཀྱིས་རི་དྭགས་
ཐམས་ཅད་ཟིལ་གྱིས་གནོན་ཞེས་པ་ལྟར་སེང་གེ་རང་ཡིན་འདུག་སྙམ། 775
གོ་སྐབས༌དེ༌དང༌བསྟུན༌ནས༌རི༌བོང༌སོགས༌ཀྱིས༌སྡེར༌ཆགས༌རྣམས་ལ་
སྨྲས་པ་ཁྱོད་སྡེར་ཆགས་རིགས་ཀྱིས༌ང༌ཚོར་རྟག་ཏུ༌བརྙས་བཅོས༌བྱས་ན་དེང་
སྐབས༌རི་དྭགས་ཀྱི༌རྒྱལ༌པོ༌སེང་གེ་ནགས་སུ་ཕེབས་ཡོད་པས་སྙན་སེང་ཞུ་གི་
ཡིན་ཞེས་བརྗོད། དེ་ནས་བོང་བུས་ཉིན་རེ་སྐད་ཐེངས་ཁ་ཤས་རྒྱག་པ་ཙམ་ལས།
རི་རྒྱུག་རླུང་རྒྱུག་དང་རྩལ་སྟོན་པ་སོགས་གང་ཡང་མ་མཐོང་སྟབས་གཅན་གཟན་
ཚོས་ཁོ་ལ་ཚོད་བལྟ་ཞིག་བྱེད་དགོས་སྙམ། ཉིན་ཞིག་སྟག་གཅིག་ཡོང་ནས་བོང་
བུར་སྨྲས་པ་ཀ་ཡེ་ཁྱོད་ག་ནས་འཁྱམས་ཡོང་བ་ཡིན་ཞེས་ཟེར། བོང་བུས་ང་རི་
དྭགས་ཀྱི་རྒྱལ་པོ་སེང་གེར་ཁྱོད་ཀྱིས་གུས་ཞབས་ཙམ་མི་བྱེད་པ་ཅི་ཞེས་བརྗོད་
པ་དང་སྦྲགས་ས་གཞི་སྦེར་ཞིང་། རི་ཀླུང་ཀུན་ནས་བྲག་ཆ་འཁོར་བའི་སྐད་ངན་
ཞིག་བརྒྱབ་པས་སྟག་སྐྲག་ཐག་ཆོད་ནས་ཕྱིག་མིག་མ་བལྟས་པར་བྲོས། སྐབས་
དེར་སྟག་ལ་སྤྱང་ཀི་ཐུག་སྟེ་ཁྱོད་དངངས་སྐྲག་འདི་འདྲ་བྱེད་དགོས་པ་ཅི་ཞེས་
བརྗོད། སྟག་གི་རྒྱུ་མཚན་རྣམས་བཤད་པས་སྤྱང་ཀིས་ཧ་ཧ་དེ་ནི་བོང་བུ་ཞེས་པ་
དེ་རེད། ཁོ་ལ་ཧ་ལས་དགོས་པའི་ནུས་རྩལ་གང་ཡང་མེད། ངས་ཀྱང་བོང་བུ་
མང༌པོའི་ཉྭ་ཕྲལ༌མྱོང་། ཁོའི་ཤ༌ཡང༌ཞིམ་པོ་ཡོད། ཁྱོད་ཡིད་མ་ཆེས་ན་སྔོན་ལ་
ཁྱོད་གཉིས་རྩལ་སྣེ་ཁ་གསུམ་འགྲན་དང་། དེ་ནས་ཤེས་ཡོང་ཞེས་བརྗོད། ཡང་
སྟག་གིས་ཕྱི་ཉིན་བོང་བུའི་སར་སོང་། བོང་བུས་སྟག་མཐོང་མ་ཐག་འཇིགས་
ནས་འདར་གསིག་ཤོར་ཡང་ད་དུང་སྒམ་པོའི་ངང་ནས་སྟག་ཁྲ་བོ་ཁྱོད་མགྱོགས་
པར་ཕྱིན་ནས་སྤྱང་ཀི་རྔོ་སྐྱེ་འདིར་བོས་ཤིག་ཅེས་བརྗོད། སྟག་གིས་གང་བྱེད་
-118-

རྩིས་ཡོད་དམ་ཞེས་དྲིས། སྤྱང་ཀི་ཁྱོད་གཉིས་ཀྱིས་ང་རི་དྭགས་ཀྱི་རྒྱལ་པོར་རྒྱབ་
ལབ་བརྒྱབ་འདུག་ཅེས་འོལ་ཚོད་ཀྱིས་བཤད་པ་དང་། ད་དུང་ཁྱོད་ཀྱང་གསོན་
པོར་ཟ་རྒྱུ་ཡིན་ཞེས་བརྗོད་དེ་རྟུག་དྲི་ཞིག་ཤུགས་ཀྱིས་བཏང་པས་སྟག་གི་སེམས་
ལ་དངོས་འབྲེལ་རྟུག་དྲི་དེར་བལྟས་ཀྱང་ཤེད་ཤུགས་ལྡན་པ་ཞིག་རེད་འདུག་
སྙམ་ནས་སྐྱི་གཡའ་ཞིག་བྱུང་།
ཡང་སྟག་གིས་སྔོན༌ལ༌ང༌གཉིས་རྩལ་རྩེད་སྣེ་ཁ་གསུམ་འགྲན་དགོས།
ང་ཁྱོད་ལས་
ཁྱོད་ང་ལས་རྒྱལ་ན་ཁྱོད་ཀྱིས་ང་བཟས་ནས་ནགས་ཀྱི་རྒྱལ་པོ་བྱེད།
རྒྱལ་ན་ངས་ཁྱོད་བཟས་ཏེ་ནགས་ཀྱི་རྒྱལ་པོ་བྱེད་ཀྱི་ཡིན་ཞེས་བརྗོད། བོང་བུས་
རྩལ་ གང་ ཞིག་ འགྲན་ ཡང་ ཆོག་ཅེས་ ཟེར། སྟག་ གིས་ སྤྱང་ཀིས་ བསླབས་ པ་
བཞིན་སྔོན་ལ་གཙང་པོ་གཅོད་དགོས་ཅེས་ཟེར། དེ་ལྟར་ཁོང་གཉིས་དུས་གཅིག་
ཏུ་གཙང་པོར་མཆོངས། འཁྱུག་ཙམ་ཞིག་ལ་སྟག་ཁོ་བརྒལ་ཟིན་ནས་ཕ་ཁར་
སླེབས། འོན་ ཀྱང་ བོང་ བུ་ ནི་ མགོ་ རྡོག་ ཙམ་ བྱས་ ཏེ་ ཡུན་ རིང་ ལུས། མཐར་
ཝ་ལས་ཉ་དེ་
དབུགས་ཧལ་བཞིན་ཁ་གདངས་པས་ཁ་ནང་དུ་ཉ་ཞིག་འཛུལ།
མིད་པར་ཤོར་དོགས་ཀྱིས་ཁ་དམ་པོར་བཙུམས། ཆུ་ནས་ཐོན་ཚར་དུས་དཀའ་
ལས་ཁག་ཐག་ཆོད་ནས་རྐུབ་ཀྱི་རྫི་ཤ་ལུག དེ་ཕོ་རོགས་གི་མཐོང་ནས་རྐུབ་ཤ་
འདོན་པར༌ཡོང་དུས་བོང་བུས་རྐུབ་དམ་པོར་བཙུམས། ཕོ་རོག་དེའང་རྐུབ་ཀྱིས་
བཟུང་། དེ་ནས་སྟག་གི་འཁྲིས་སུ་འབྱོར། སྟག་གིས་ཝ་ཡེ་ང་སླེབས་ནས་ཡུན་
རིང་ སོང༌། ཁྱོད་ ད་ བར་ གང་ བྱེད་ ཀྱིན་ བསྡད་པ་ ཡིན་ཞེས་ བརྗོད། བོང་བུས།
ཁྱོད་ཀྱིས་ཆུ་ནང་དུ་རྩལ་གང་ཞིག་སྟོན་ཡོད། ངས་རྐུབ་ཀྱིས་བྱ་ཟིན་ཁས་ཉ་ཟིན་
ཡོད། ཁྱོད་སླར་ཡང་ཆུར་མཆོངས་ནས་ཁ་ཡིས་ཉ་ཞིག་དང་། རྐུབ་ཀྱིས་བྱ་ཞིག་
-119-

ལྷ་སའི་དམངས་ཁྲོད་སྒྲུང་གཏམ།
ཟུངས་དང་ཞེས་ཟེར། སྟག་གིས་གང་ཡང་བཤད་མ་ཕོད། བོང་བུ་ན་རེ་ད་ངས་
ཁྱོད་ཟ་རྒྱུ་ཡིན་ཞེས་བཤད། སྟག་གིས་ངང་ཙམ་གྱིས་ད་དུང་རྩལ་གཉིས་འགྲན་
རྒྱུའི་ཁ་དན་ཡོད་བཞིན་དུ་ཁྱོད་ཀྱིས་མི་བརྩི་བ་མ་གནང་ཞིག་ཅེས་བརྗོད། བོང་
བུས་ཆོག །ད་གང་ཞིག་འགྲན་རྒྱུ་ཡིན་ཞེས་དྲིས། སྟག་གིས་འཁྱགས་པའི་སྒང་
ལ་མགྱོགས་ལོས་བལྟ་དགོས་ཞེས་ཟེར། བོང་བུས་དེའང་འགྲིག་ཅེས་ཟེར་ནས་
མགྱོགས་ལོས་བལྟས། སྟག་ནི་མཆོངས་ཐེངས་གཉིས་གསུམ་གྱིས་འཁྱགས་པ་
བསྒྲལ་ཟིན། བོང་བུ་རིལ་གྱིན་རིལ་གྱིན་རིལ་གྲབས་རིལ་གྲབས་ངང་ཡུན་རིང་
འགོར། ཡང་སྟག་གིས་ང་སླེབས་ནས་ཡུན་རིང་ཕྱིན་སོང་། ཁྱོད་ད་བར་གང་བྱེད་
ཀྱིན་བསྡད་དམ་ཞེས་དྲིས། བོང་བུས་ངས་འཁྱགས་པའི་སྒང་ལ་རྒྱ་ཡིག་དང་།
བོད་ཡིག་ཧོར་ཡིག་བཅས་ཀྱི་ཐོག་ནས་སྙན་ངག་འབྲི་གིན་འབྲི་གིན་ཡོང་བ་ཡིན།
ཁྱོད་ སྟོང་ མཆོང་བརྒྱབ་པ་ ལས་དོན་གང་བྱས་ཡོད་ཅེས་ཟེར། སྟག་གིས་བལྟ་
དུས་འཁྱགས་པའི་སྒང་ལ་བོང་བུའི་སུག་རྟིང་དྲུད་ཤུལ་རི་མོ་མང་པོ་ཡོད་པ་དེ་ཡི་
གེ་རེད་སྙམ་ནས་གང་ཡང་བཤད་མ་ཕོད།
བོང་བུས་ད་ཁྱོད་ཟ་རྒྱུ་ཡིན་ཞེས་ཟེར། སྟག་གིས་ཁ་དན་ཚིག་ལ་གནས་
པ་བྱེད་དགོས། ད་དུང་རྩལ་གཅིག་འགྲན་དགོས་ཞེས་ཟེར། བོང་བུ་སྐྲག་ནས་
སྙིང་མགོ་རྟིང་ལོག་ཀྱང་། ད་དུང་སྒམ་པོའི་ངང་ནས་འགྲིག་གི་རེད་ཅེས་བརྗོད།
སྟག་གིས་ལ་རྩེ་ནས་འབྲོང་རྒོད་ཅིག་ཆུ་འགྲམ་དུ་འབེབ་དགོས་ཞེས་ཟེར། བོང་
བུས་དེའང་ཆོག་ཅེས་ཟེར། སེམས་ལ་ད་ནི་ཤི་རྒྱུ་ཡིན། ང་ལ་དཀྱིལ་དུ་མ་སླེབས་
གོང་ཁོ་ལ་རྩེར་སླེབས་ངེས་ཡིན་ལ་ལྷག་དོན་ངས་འབྲོང་རྒོད་ག་ལ་འབེབས་ཐུབ་
སྙམ་ནས་ཆུ་འགྲམ་དུ་ཉལ་བསྡད། སྟག་གིས་ཁྱོད་མི་འགྲོ་བ་ཅི་ཡིན་ཞེས་ཟེར།
-120-

বাদমা
བོང་བུས་དོན་ཆུང་འདི་འདྲ་ཞིག་ལ་འཚབ་འཚུབ་བྱེད་རིན་ཅི། ཁྱོད་སྔོན་ལ་སོང་
ཞིག་ཁྱོད་ལ་རྩེར་མ་སླེབས་ཙམ་ལ༌ང༌ཡོང༌ཡང༌འཕྱི་མི་དྲགས་ཞེས་འུད་ཤོད་
བཤད། སྟག་ནི་མཆོངས་ཀྱིན་མཆོངས་ ཀྱིན་ འབྲོང་འབེབ་པར་སོང་། སྟག་ལ་
རྩེར་མ་སླེབས་ཙམ་ལ་ལ་རྩེ་ནས་བོང་བུ་ཞིག་གིས་སྐད་ངན་ས་གཞི་སྦེར་བ་ཞིག་
བརྒྱབ་པས་འབྲོང་ཕོ་མོ་མང་པོ་འདྲོགས་ཏེ་ཐུར་དུ་བརྒྱུགས་ནས་ཆུ་འགྲམ་དུ་
སླེབས་སྟག་གི་སེམས་ལ་བོང་བུ་ཝ་ལ་ལ་རྩེར་སླེབས་ཟིན་འདུག་སྙམ་ནས་ཧང་
སངས༌ཏེ༌ཕྱིར༌མིག༌ཙམ༌མ༌བལྟས༌པར་བྲོས། འོན་ཀྱང་དེ་ནི་ཝ་ལའི་གྲོགས་པོ་
ཕྱུག་པོའི་བོང་བུ་རྐྱང་དཀར་དེ་རེད། ཁོས་ཁ་དན་བྱས་པ་བཞིན་ཟླ་གཅིག་ནས་
ཝ་ལར་བལྟ་བར་ཡོང་བ་དང་རྩད་གཅོད་པའི་ཆེད་དུ་ལ་རྩེ་ནས་སྐད་བརྒྱབ་ནས་
འབྲོང་འདྲོགས་པ་རེད། ཆུ་འགྲམ་ནས་ཝ་ལས་སྐད་ལན་ཞིག་སློག་རྗེས་ཁོང་
གཉིས་རྩད་ཆོད་དེ་གཞི་ནས་མཉམ་དུ་འཛོམས་ཏེ་སྐད་ཆ་དབྱར་ཆུ་རྒྱས་པ་ལྟར་
བཤད་རེས་བྱས་པ་དང་། ཝ་ལས་སྟག་ལ་ཁ་གཏད་གཅོག་ལུགས་བཤད་པས་
གཉིས་ཀ་གད་མོས་ས་འཁོལ། སྟག་ནི་ཁ་ཁྲག་དྲི་བྱིང་བྱིང་དུ་བྲོས་མཐར་སྤྱང་ཀི་
དང་ཐུག སྤྱང་ཀིས་ཁྱོད་འདི་འདྲ་ཞེད་དགོས་པ་གང་བྱས་བྱུང་ཞེས་དྲིས། སྟག་
གིས་རྔོ་སྐྱེ་ཁྱོད་ཀྱི་ཁ་ལ་ཉན་ནས་རྩལ་ཐེངས་གསུམ་འགྲན་པ་ཚང་མ་ཕམ་སོང།
ད་ངའི་སྲོག་ཀྱང་ཤོར་སོང་ཞེས་ལན་བཏབ། སྤྱང་ཀིས་རྩལ་འགྲན་སྟངས་འགྲན་
ལུགས་དྲིས། སྟག་གིས་བཤད་པས་སྤྱང་ཀི་གད་མོ་ཤོར་ནས་ཁྱོད་གཡོ་ཐབས་
འོག་ཏུ་ཚུད་པ་རེད། དེ་ནི་སེམས་ཅན་བོང་བུ་ཟེར་བ་དེ་ཡིན་པས་གླགས་མི་རྙེད་
རྒྱུ་ཅི་ཡོད། ང་གཉིས་མཉམ་དུ་ཕྱིན་ནས་ཁོ་པ་ཟའོ་ཞེས་བརྗོད། སྟག་སྐྲག་སྣང་
སྐྱེས་ཀྱང་སྐྱང་ཀིས་ཨུ་ཚུགས་བརྒྱབ་ནས་ཁྲིད། ཁོང་གཉིས་བོང་བུའི་སར་འབྱོར་
-121-

ལྷ་སའི་དམངས་ཁྲོད་སྒྲུང་གཏམ།
ན་སུས་ཀྱང་ཕྱིར་བཤོལ་མི་བྱེད་རྒྱུའི་དམ་བཅའ་བཞག་པར་མ་ཟད་སྤྱང་ཀིའི་
སེམས་ལ་སྟག་བྲོས་ཡོང་སྙམ་ནས་ཁོ་རང་གཉིས་ཀྱི་མཇུག་མ་གཉིས་མདུད་པ་
བརྒྱབ་ནས་ འབྲེལ་ ཏེ་ ཕྱིན། བོང་བུ་གྲོགས་པོ་གཉིས་སྙིང་གཏམ་བཤད་པའི་
སྐབས་ཐག་རིང་ནས་སྟག་དང༌། སྤྱང་ཀི་གཉིས་ཡོང་བ་མཐོང་ཝ་ལས་ད་ལེགས་
མ་སོང༌། གས་ལ་འཁྲིད་ནས་ཡོང་འདུག ང་གཉིས་མྱུར་དུ་ཟ་
རྒྱུ་རེད་ཅེས་བརྗོད། རྐྱང་དཀར་གྱིས་སྐྱོན་མེད། སྔོན་ལ་ཐབས་ཤིག་བྱེད། གལ་
སྲིད༌བཟས༌ཀྱང༌ང༌གཉིས༌མ༌ཤི༌གོང་ཐུག་པས་འགྱོད་རྒྱུ་ཅི་ཡོད་ཅེས་ཟེར། དེ་
ནས་བོང་བུ་གཉིས་ཀྱིས་འདམ་རྫབ་ཀྱི་དཀྱིལ་དུ་འདྲེ་ལོག་མང་པོ་བརྒྱབ་པས་
ལུས་ཡོངས་ལ་འདམ་རྫབ་འགོས་ནས་འཇིགས་སུ་རུང་བ་ཞིག་ཏུ་གྱུར་རྗེས་ཀོང་
དོང་ཞིག་ཏུ་ཡིབས་ནས་བསྡད། སྟག་དང་སྤྱང་ཀི་འཁྲིས་སུ་སླེབས་རྗེས་ཧོབ་སྟེ་
ལངས༌ཏེ༌དུས༌གཅིག༌སྐད༌ངན༌ས༌གཞི་སྦེར་བ་ཞིག་བརྒྱབ་པ་དང་། ཁྱོད་ཀྱིས་
རོགས་ཁྲིད་ཡོང་ན་ངས་ཀྱང་རོགས་ཁྲིད་ཡོད་ད་གསོན་པོར་ཟ་རྒྱུ་ཡིན། ཨོང་
ཨོང༌ཞེས༌སྐད་རྒྱག་བཞིན་མཆོངས་པས་སྟག་སྐྲག་ཐག་ཆོད་ནས་བྲོས།
སྤྱང་ཀི་
ནི་སྟག་དང་གཞུག་གུ་འབྲེལ་ནས་ཡོད་པས་དཔའ་རྩལ་འདོན་ཁོམ་མ་བྱུང་བར་
སྟག་ གིས་ ས་ མཆོངས་ གནམ་ མཆོངས་ཀྱིས་དྲུད་ ཕྱིན་པས་ མཐར་བརྡབས་ ཤི་
ཐེབས་སོ། །
སྒྲུང་མཁན། ལྷ་ས་བྲག་རི་ཁུག་དོན་གཅོད་ཁང་ཉང་བྲན་ཤང་གི་བསྟན་འཛིན།
བསྡུ་མཁན། ལྷ་ས་མང་ཚོགས་སྒྱུ་རྩལ་ཁང་གི་ཀུན་བཟང་རྒྱལ་མཚན། ཟླ་བ་བཀྲ་ཤིས།
བསྡུ་དུས། 1984. 6
-122-